cyanic-selkie/wikianc huggingface dataset:
Arbeidarpartiet
Frå starten til andre verdskrigen
Det var no tre arbeidarparti i landet, og LO, som ikkje var blitt kløyvd, såg dette som svært uheldig. I 1927 gjekk DNA og NSA etter press frå LO saman att. Eit absolutt krav frå NSA var at prinsippet om folkefleirtalet blei slått fast. Ved valet same året blei partiet størst i landet. I 1928 skipa dei jamvel regjering med Christopher Hornsrud som statsminister, men denne regjeringa blei avsett av det borgarlege stortingsfleirtalet etter eit par veker.
Valet i 1930 blei eit tilbakeslag, da partiet sin relative del av røystene gjekk ned. Dette skuldast først og fremst ei kraftig mobilisering på borgarleg side, med den høgrenasjonalistiske organisasjonen Fedrelandslaget i brodden for agitasjonskampanjen mot arbeidarrørsla. Men også det at fleirtalet på landsmøtet i Arbeidarpartiet med Tranmæl i brodden hadde forlate prinsippet om folkefleirtalet att, gjorde at partiet stod lagleg til for hogg.
Men før valet i 1933 hadde Arbeidarpartiet konsolidert seg på ei demokratisk linje, og dessutan vedteke ein konkret politikk for å få det arbeidande folket i både bygd og by ut av den lammande økonomiske krisa. Med parolar som «By og land, hand i hand» og «Hele folket i arbeid» og med Johan Nygaardsvold i brodden, gjekk Arbeidarpartiet kraftig fram. Fleirtalet fekk dei ikkje. Men etter eit kriseforlik med Bondepartiet, som og var sterkt misnøgd med den økonomiske politikken til Venstre og Høgre, kunne Johan Nygaardsvold danne den første varige arbeidarpartiregjeringa i Noreg i 1935. Arbeidarpartiet gjekk fram også ved valet i 1936, men fekk heller ikkje no fleirtal åleine. Nygaardsvold-regjeringa heldt likevel fram, heilt til ho blei avsett ved den nazi-tyske invasjonen i 1940. Nygaardsvold-regjeringa og politikken deira førte til ei konsolidering av demokratiet i Noreg, ein begynnande økonomisk framgang og ny optimisme i folket, og la grunnen for den blandingsøkonomiske samfunnsmodellen og velferdsstaten vi har.
Frå 1945 til i dag
Trass i at borgarlege krinsar prøvde å gi arbeidarrørsla skulda for at Noreg ikkje hadde vore godt nok budd på det nazi-tyske åtaket i 1940, viste folket ved valet i 1945 kva politiske lærdommar folk flest trekte. For første gong blei det sosialistisk fleirtal på Stortinget. Arbeidarpartiet heldt stillinga frå det gode valet i 1936, og Norges Kommunistiske Parti fekk 11 % attåt etter at kommunistane hadde vore svært aktive i motstandskampen. Dei borgarlege gjekk tilbake.
Med Einar Gerhardsen som statsminister kunne Arbeidarpartiet byrja på ein periode på tjue år i regjering. Berre i ein kort periode fyrst på 1950-talet var Gerhardsen avløyst av Oscar Torp, også han frå DNA. Dette var ein stor framgangsperiode for landet, med økonomisk vekst, full sysselsetjing og jamleg meir velstand til dei aller fleste. Dei første gjenreisingsåra etter krigen var prega av nokså direkte politisk styring av økonomien og sosialisme, frå 1952-53 med meir indirekte verkemiddel og meir marknad i blandingsøkonomien.
Men samtidig var det ein periode med visse autoritære trekk, da den kalde krigen slo inn også i Noreg. Ikkje berre kommunistane, men også alle andre som ikkje utan vidare ville applaudere det dei vestlege stormaktene gjorde blei mistenkjeleggjorde. Innetter i Arbeidarpartiet heldt den mektige partisekretæren Haakon Lie eit strengt regime, som effektivt knebla debatten og opposisjonen i parti, fagrørsle og arbeidarpresse. I ettertid er det også blitt prova at det var ulovlege band mellom leiinga i DNA og overvakingspolitiet, slik at mange tusen menneske her i landet er blitt overvaka og delvis skadelidande på grunn av politiske meiningar, utan anna og gyldig grunn.
Dette var bakgrunnen for at nokre følte at ei ny avis måtte skipast av dei som var skeptiske til den offisielle kursen med full støtte til vestleg opprusting og jamvel vestleg imperialisme. Dette bladet kom til i 1953, og var avisa Orientering. Viktig drivkraft var journalisten og DNA-medlemmen Finn Gustavsen, og blant støttespelarane var prinsippfaste sosialdemokratar som Olav Oksvik og Christopher Hornsrud, folk som i 1948-49 hadde gått inn for eit nordisk forsvarsforbund, ikkje NATO. Orienteringskrinsen gjekk inn for eit tredje alternativ, korkje vestleg kapitalisme eller austleg stalinisme, men demokratisk sosialisme og motstand mot all imperialisme og atomopprusting.
Motstanden mot atomopprustinga og særleg uviljen mot å få atomvåpen på norsk jord, fekk tilslutning frå stendig fleire. Dette synte seg under det såkalla «påskeopprøret» i 1958, da unge DNA-medlemmer, mellom dei Berge Furre, fekk fleirtalet i stortingsgruppa til partiet til å skrive under på dette. Reaksjonen var sterk, og var den reelle grunnen til at Furre og fleire blei ekskluderte frå partiet.
Eksklusjonane og det at landsmøtet i Arbeidarpartiet i 1961 ikkje sa klart nei til atomvåpen i Noreg, gjorde at eit nytt parti på venstresida blei skipa dette året. Partiet blei danna av i hovudsak tidlegare medlemmer i AUF og DNA, og fekk namnet Sosialistisk Folkeparti (SF). Dette var eit venstre-sosialdemokratisk parti som skilte seg frå Arbeidarpartiet ved at dei var mot atomopprustinga, mot vestleg imperialisme også, mot NATO og EEC/EF/EU, og for ein klarare sosialistisk kurs, meir lik den DNA sjølv hadde stått for under Nygaardsvold og dei første Gerhardsen-åra. SF var forløparen til dagens Sosialistisk Venstreparti, danna i 1975.
Frå ca 1965 har DNA og borgarlege koalisjonsregjeringar avløyst kvarandre her i landet. Stort sett stod dei alle for ein kurs som opprettheldt blandingsøkonomien og velferdsstaten i åra som følgde.
Valhistorikk
Arbeidarpartiet si oppslutning stod på høgda dei første tiåra etter andre verdskrigen. Frå 1945 til 1961 hadde partiet reint fleirtal på Stortinget, det beste stortingsvalsresultatet kom i 1957, då Ap fekk 48,3 % av røystene. Arbeidarpartiet har tradisjonelt stått sterkast i byar og industristader og i det indre Austlandet. Dei siste tre tiåra har Hedmark og Oppland vore dei to fylka der Arbeidarpartiet har oppnådd den største oppslutninga.
MS «Etne»
MS «Etne», i dag «Gem Star», er eit motorskip. Det vart levert i februar 1962 til Hardanger Sunnhordlandske Dampskipsselskap.
I september 1983 vart «Etne» selt til Stavanger og fekk namnet «Striltun». I 1987 vart ho seld til Karibia og hadde frå 1996 til 2002 Kingstown som heimehamn. Båten var då blitt ombygd og vart nytta som fraktefartøy. Ho vart først omdøypt «Snapper», fekk i 1996 namnet «Bequa Express» og har sidan 2004 heitt «Gem Star».
Båten er framleis i fart.
François Lemoyne
François Lemoyne eller François Le Moyne/Moine var ein fransk målar under tidleg rokokko. Som kunstnar verka Lemoyne i Paris og Versailles. Han er kjend for elegante, lysfulle verk som takmåleriet i festsalen i Versailles-slottet, 'Apoteosen til Herakles' (1733–36) og kuppelfresken i Mariakapellet i Saint-Sulpicekyrkja i Paris (1731–32).
Liv og virke
I 1711 vann Lemoyne den høgthengjande Prix de Rome. Prisen medførte eit studieopphald i Italia, som først fann stad i 1723 og varte nokre månader. Han blei særleg påverka av Rubens og venetiansk måleri. Barokkunstnaren Antoine Watteau var ein annan påverknad.
I 1727 deltok han i ei tevling for historiske måleri for akademimålarar halden av Louis-Antoine de Pardaillan de Grondin, greven av Antin og styraren for dei kongelege bygga. Han delte førsteprisen med konkurrenten Jean-François de Troy.
Rundt 1728 fekk Lemoyne i oppdrag av kong Ludvig XV å utsmykka taket i Herakles-salongen i Versailles. Då det «episke» måleriet av Herakles som blir gjort til gud stod ferdig i 1736 blei Lemoyne utnmend til premier peintre, 'førstemålar', ved hoffet.
Året etter tok målaren uventa livet av seg. Han skal ha blitt utmatta av kona sin død, intriger ved hoffet og overarbeid.
The Bridge av Billy Joel
The Bridge er det tiande studioalbumet til den amerikanske songar-låtskrivaren Billy Joel, gjeve ut 29. juli 1986. Det vart det siste Billy Joel-albumet med Phil Ramone som produsent. Albumet gav Joel fleire suksessrike singlar, som «A Matter of Trust» (10. plass), «Modern Woman» (som òg vart nytta i filmen Ruthless People, 10. plass) og «This Is the Time» (18. plass).
Joel byrja arbeidet med albumet i 1985. To av dei store inspirasjonskjeldene hans, Ray Charles og Steve Winwood, gjestar på albumet. Charles song ein duett med Joel på songen «Baby Grand», og Winwood spelte hammondorgel på songen «Getting Closer». Andre kjende musikarar som gjesta på albumet var jazzmusikarane Ron Carter og Michael Brecker, som begge spelte på den jazzaktige «Big Man on Mulberry Street».
Fleire av songane på albumet var òg i new wave-stil, som den første songen, «Running on Ice», som er inspirert av musikken til The Police, og den siste songen spelt inn for albumet, «Code of Silence», med Cyndi Lauper på korvokal og medtekstforfattar. Joel song sidan korvokal på Lauper-songen «Maybe He'll Know» i 1986 på albumet True Colors).
Chester Mountains
Chester Mountains er ei fjellgruppe like nord for munningen av Crevasse Valley-breen og 18 km nord for Saunders Mountain i Ford Ranges i Marie Byrd Land. Dei vart kartlagd av Byrd Antarctic Expedition (1933–35) og kalla opp etter Colby M. Chester, leiaren for General Foods Corporation, som støtta Byrd-ekspedisjonane.
Abu Diyan
Abu Diyan er ein landsby aust i det sentrale Jemen. Han ligg i Hadhramaut guvernement.
Valandovo
Valandovo (makedonsk Валандово) er ein landsby og ein kommune i regionen Søraust i Nord-Makedonia.
Kommunen har eit areal på 331,4 km2 og hadde 10 508 innbyggjarar ved folketeljinga i 2021.
I 2002 hadde kommunen 11 890 innbyggjarar, medan sjølve landsbyen hadde 4 402 innbyggjarar. Busetnadene i kommunen er:
Snøstjerneblom
Dovrestjerneblom eller snøstjerneblom (Stellaria longipes) er ein planteart i nellikfamilien. Han har sirkumpolar utbreiing, og finst overalt i dei nordlegaste breiddegradene på den nordlege halvkula. Planten er ein fleirårig urt som veks i mange ulike habitattypar, som tundra og taiga og i mange sørlegare område med subalpine og alpine klima. Planten har svært vekslande morfologi, og forma kan koma både av ulikt arvemateriale og miljøtilhøve. Han kan ha eit svært varierande tal kromosom. Vanlegvis er planten ein fleirårig urt med jordstenglar som dannar matter eller klumpar, eller veks opprett. Stilkane kan vera korte og enkle eller utbreiande og svært forgreina. Dei linje- til lanseforma blada er vanlegvis 1 til 4 centimeter lange og er vanlegvis motstilte i par. Blomestanden har ein eller fleire blomar som kvar sit på ein kort stilk. Blomen har fem spisse greine begerblad som kvart er nokre millimeter lange. Han har fem kvite kronblad som kvart er d elt inn i to flikar, av og til grunt delt, men ofte så djupt at det ser ut som to kronblad. Arten har gynodiøci, det vil seia at nokre blomar har både mannlege og kvinnelege reproduktive delar, medan andre berre har kvinnelege.
Det finst to underartar. Den mest uvanleg av dei to, S. l. arenicola, finst berre i sanddynene ved Athabascasjøen i sentrale Canada.
Claytonbreen
Claytonbreen er ein liten isbre som flyt nord langs Murphy Wall og ut i Sunsetfjorden i Bay of Isles på Sør-Georgia. Han vart namngjeven av UK Antarctic Place-Names Committee etter Roger A.S. Clayton, ein geolog i British Antarctic Survey som arbeidde i området, 1972–74.
Snømure
Snømure (Potentilla nivea) er ein blomstrande plante i mureslekta (Potentilla) som veks naturleg i subarktiske Asia, Nord-Amerika, på Grønland i Europa og subalpine område i Rockie Mountains og Alpane. Han har mange ulike nivå av ploiditet: 2x, 3x, 4x, 5x, 6x, 7x, 8x og 10x.
Fylkesveg 6492
Fylkesveg 6492 (Hølondavegen) går mellom Hovin i Melhus kommune og Svorkmo i Orkdal kommune. Vegen er 34,7 km lang.
Han tar av frå E 6 ved Foss og går vestover til Svorkmo.
Før Trøndelag fylke vart oppretta 1. januar 2018 var vegen kjennetegna som Fylkesveg 475 i Sør-Trøndelag.
Liste
Ei liste (frå italiensk lista, 'papirremse', via tysk og fransk; same opphav som list) er ei skriftleg opprekning av personar, ting, ord, idear eller anna, typisk i ei loddrett rad. Ei liste kan vera ordna alfabetisk, numerisk, kronologisk, rangering eller ha tilfeldig rekkjefølgje.
Lister inneheld element som har noko til felles, og kan ha som funksjon å hjelpa minne, visa kva som er tillate eller tilgjengeleg eller gje oversyn over eit emne. Lister kan lagast manuelt (handskrivne) eller automatisk, til dømes av ulike dataprogram.
Historiske og rituelle lister
Ein finn lister i nokre av dei eldste kjende tekstane, som Den sumeriske kongelista frå 2000-talet f.Kr. og frå det følgjande tusenåret fleire egyptiske kongelister, og Den hebraiske Bibelen, som særleg reknar opp namn i familiar.
Lister kan ha rituell eller symbolsk tyding. Norrøne tekstar som Gylfaginning listar opp ulike namn på Odin og ulike dvergar og andre vesen. Innan indisk religion finst ei rekkje lister over namn på Gud, Sahasranama, som opplyser om eigenskapane til ein guddom og kan messast som del av religiøs utøving. Koranen nemner fleire namn på Gud, som har ei viktig tyding i islam.
Praktisk bruk
Rankinglister eller rangeringslister kan visa rangeringa til deltakarar innan ulike felt, som utøvarar i sjakk eller tennis, universitet eller helsetenester. Langlister og kortlister blir brukte til å snevra inn kandidatane til ei utnemning eller ein pris.
Artslister kan gje oversyn over artar som finst innan eit visst område og eventuelt om statusen deira. Norsk raudliste for artar gjev til dømes over kor truga eller ikkje ulike artar er i Noreg.
Lister over framkomstmiddel kan vera påkravde eller visa til kva fartøy eit føretak eig, som skipsregister og skipslister.
Ein kan bruka lister til å visa kva varer som er tilgjengelege og eventuelt kva pris dei har, som vareliste, prisliste, meny eller vinkart. Ingredienslister kan visa kva som er blitt brukt eller kva som skal brukast til å laga eit produkt etter ei oppskrift.
Adrian Sejersted
Adrian Smiseth Sejersted er ein norsk alpin skirennar frå Asker, medlem i Stabæk IF. Lotte Sejersted er syster hans.
Liste
Praktisk bruk
Salslister kan visa kva som er selt og i kva mengder eller til kva prisar. Bestseljarlister blir brukte om populære varer som blir selde i store mengder, som bøker. Hitlister, topplister og albumlister blir brukte om sal eller strøyming av musikk.
Adrian Sejersted
Han vann NM-gull i utfor i 2012 og 2014. Ved junior-verdsmeisterskapen 2014 i Jasná i Slovakia vart han fyrstemann i utforrennet og andremann i super-kombinasjonen. I 2016-sesongen sikra han seg gullmedaljen i super-g-øvinga ved noregsmeisterskapen. Hans første pallplass i verdscupen i alpine greiner kom då han i Val-d’Isère den 12. desember 2020 vart nummer 2 i ei super-g-tevling. Under Vinter-OL 2022 rende han inn til fjerdeplass i super-g.
Liste
Praktisk bruk
Ordlister listar opp ord med ein viss eigenskap, til dømes frå eit visst språk. Innhaldslister kan lista opp kapittel og eventuelt fortelja kva ei bok eller anna større verk inneheld på ein kortfatta måte. Slike verk kan også ha indeks over emne dei tek for seg, bibliografiar og referanselister. Rollelister gjev eit oversyn over personar i eit drama, som eit skodespel eller ein film.
Ein kan bruka lister til å organisera gjeremål, som ei handleliste, gjereliste eller hugseliste. Ynskjelister kan uttrykka ynskje, mål eller faktiske planar.
Mange lister kan vera viktige historiske kjelder for ettertida, ettersom dei dokumenterer visse tilhøve i samtida. Lister kan også vera ein måte å framstilla historie på, som kongelister, eit kronologisk oversyn over kongar av eit visst område.
Palmerfjorden
Palmerfjorden er ein 13 km lang, isdekt fjord som ligg mellom Cape Bryant og Cape Musselman langs austkysten av Palmer Land. Fjorden er omgjeve av nesten vertikale fjellsider og vart oppdaga av medlemmar frå East Base frå U.S. Antarctic Service (USAS) som utforska denne kysten i 1940. Han er kalla opp etter Robert Palmer, som var meteorologassistent ved East Base.
Sha'ar Efraim
Sha'ar Efraim (hebraisk skrift שַׁעַר אֶפְרַיִם, tyder 'Efraim-porten') er ein moshav sentralt i Israel. Han ligg på Sharonsletta og høyrer til Lev HaSharon regionale kommune. I 2007 var folketalet 1 300.
Landsbyen vart grunnlagd i 1953 og namnet kjem av at området var heimstaden til Efraim-stamma.
Clark Mountains
Clark Mountains er ei gruppe låge fjell på opp mot 1200 moh i Ford Ranges i Marie Byrd Land. Dei er kring 18 km aust for Allegheny Mountains i Antarktis. Dei vart oppdaga og fotograferte på flyturar i 1940 av US Antarctic Service og kalla opp etter Clark University i Worcester i Massachusetts.
Chelsea Morning
Songen vart inspirert av rommet til Mitchell i nabolaget Chelsea i New York City. Inspirasjonen for det første verset kjem delvis frå dekoren i leilegheita hennar. Medan ho var i Philadelphia hadde Mitchell og venene hennar laga ein uro frå bitar av farga glas dei hadde funne på gata og ståltråd, som filtrerte lyset i rommet hennar gjennom vindauget og skapte ein «regnboge på veggen» («rainbow on the wall»). Då ho spelte songen på kafear seint i 1960-åra forklarte Mitchell at det farga glaset kom frå vindauge frå eit øydelagd hus.
Teksten syner talentet Mitchell hadde for biletspråk, og den visuelle inspirasjonen hadde ho frå bakgrunnen sin i visuell kunst. «The sun poured in like butterscotch and stuck to all my senses.» Mitchell snakka om songen i 1996: «Det var ei ung og herleg tid... før eg hadde platekontrakt. Eg syns det er ein særs søt song, men eg syns ikkje han er av mine beste. For meg verkar desse tidlege songane som noko ei naiv, uskuldig jente skreiv.»
Andre tidlege versjonar av «Chelsea Morning» vart spelte inn av Fairport Convention på deira sjølvkalla debutalbum i juni 1968 og av Jennifer Warnes på debutalbumet hennar I Can See Everything frå 1968. Den sistnemnde versjonen vart gjeven ut på singel i 1969.
Joni Mitchell-utgåva av songen finst på filmmusikken til filmen After Hours frå 1985.
Bill og Hillary Clinton har sagt at dottera deira Chelsea er kalla opp etter songen framført av Judy Collins. Collins framførte songen på tiltredingsdagen til president Clinton i 1993.
Ad Dirah
Ad Dirah er ein landsby aust i det sentrale Jemen. Han ligg i Hadhramaut guvernement.
Míchel Salgado
Miguel Ángel Salgado Fernández, kjend som Míchel Salgado, er ein spansk tidlegare fotballspelar som vann Meisterligaen to gongar med Real Madrid, 2000 og 2002.
Salgado, som vanlgevis spelte høgreback, debuterte i spansk toppserie med Celta Vigo i 1995. Han var knytt til Celta til 1999, bortsett frå 1996/97-sesongen. Han spelte då på Salamanca, på leigekontrakt. Sommaren 1999 vart han overført til Real Madrid, ein klubb han spelte på i 10 år. Med Real Madrid vann han Meisterligaen 2000 og 2002. I august 2009 signerte han for engelske Blackburn Rovers, han la opp som aktiv i 2012.
I perioden 1998 til 2006 deltok Salgado i 53 landskampar for Spania, utan å kome på skåringslista. Han var med både i fotball-EM 2000 og fotball-VM 2006.
Christian Karembeu
Christian Karembeu er ein fransk tidlegare fotballspelar, fødd i Lifou i Ny-Kaledonia, som vart verdmeister med Frankrike i 1998 og same året vann Meisterligaen med Real Madrid. I tida 1992-2002 deltok han i 53 landskampar for Frankrike og skåra eitt mål.
Sidebacken/kantspelaren Karembeu var Nantes-spelar i fem sesongar til 1995. Dei neste to sesongane spelte han på italienske Sampdoria, før han i tre sesongar var knytt til Real Madrid. Han var med på meisterligatriumfen til Real i 1998, men var vraka då Real atter vann Meisterligaen i 2000. Etter å ha spelt ein sesong i engelske Middlesbrough FC spelte han i tida 2001-04 på greske Olympiakos Pireus. Han avslutta karrieren med spel i sveitsiske Servette Geneve og i Bastia i 2004 og -05.
Karembeu debuterte på Frankrike sitt landslag i november 1992, men det var fyrst i 1994 han kom inn i fyrsteellevaren. Han var med i fotball-EM 1996, VM i fotball 1998 og fotball-EM 2000. Både i EM 1996 og VM 1998 på heimegrunn presterte han godt. Høgdepunktet var VM-finalen 12. juli 1998, der Frankrike vann 3-0 over Brasil; Karembeu spelte då på venstrekanten til han vart bytta ut etter å ha fått gult kort då kampen var 56 minuttar gammal. Sitt einaste landslagsmål skåra Karembeu då han i ein VM-kvalifiseringskamp i Bucuresti gav Frankrike leiinga 1-0.
Magnification
Magnification er det syttande studioalbumet frå det engelske progressiv rock-bandet Yes, utgjeve i september 2001. Det er det første nye albumet til bandet på 2000-talet, og det andre i karrieren deira der dei nyttar eit symfonisk orkester. Første gongen var på albumet Time and a Word frå 1970.
Etter at medlemmane Billy Sherwood og Igor Khorosjev forlét bandet i 2000, vart det gjort forsøk på å få med Rick Wakeman i Yes igjen. Då han takka nei, valde de å fortsetje utan fast klaverspelar. Under innspelinga kontakta dei filmmusikkkomponisten Larry Groupé, og han orkestrerte den delen av musikken som elles ville vorte spelt av ein klaverspelar.
Magnification fekk ein god mottaking av både kritikarar og publikum, og salet var relativt bra. Albumet kom på 186. plass på Billboard 200 i USA og på 71. plass på UK Albums Chart i Storbritannia.
Kjelder
Yes
Institut des hautes études scientifiques
Institut des hautes études scientifiques (IHÉS) er eit privat institutt i Frankrike som driv med avansert forsking innan matematikk og teoretisk fysikk. Det ligg i Bures-sur-Yvette, i campusen til Université Paris-Saclay.
Øvre-Ål Toneakademi
Øvre-Ål Toneakademi er det sjette studioalbumet til Stein Torleif Bjella, utgjeve i 2020. Låta Mitt namn er Stein vart sleppt som singel den 20. mars før albumet kom den 24. april.
Etter å ha brukt Bård Ingebrigtsen som produsent på dei to førre albuma har Bjella for dette albumet gått attende til Kjartan Kristiansen, som også produserte dei tre fyrste albuma hans. I tillegg til Bjella på song og gitar, spelar Geir Sundstøl (shankargitar, cümbüs, dobro, xylofon, klokkespel med meir), Kenneth Kapstad (trommer), og Eirik Øien (bass) på plata. Mari Persen har arrangert stryk og horn.
Albumet fekk god omtale i mellom andre Dagbladet og på NRK då det vart gjeve ut.
Sporliste
Alle songane er skrivne av Bjella utanom Fødd på eit fjell som er skriven av Ole Paus.
Jowayin fylke
Joveyn fylke (persisk شهرستان جوین) eller Jowayin er eit fylke i Razavi-Khorasan i Iran. Det administrative senteret i fylket er Neqab. Det vart utskild frå Sabzevar fylke i August 2008. I 2006 var innbyggjartalet 49 583. Fylket er delt inn i dei to distrikta Sentral-distriktet og Atamalek-distriktet. Fylket har éin by: Neqab.
Mount Darling
Mount Darling er det høgaste fjellet i Allegheny Mountains og ligg 2 km vest for Mount Swartley i Ford Ranges i Marie Byrd Land. Det vart oppdaga under flyturar frå Vestbasen til United States Antarctic Service i 1940 og kalla opp etter professor Chester A. Darling ved Allegheny College, Meadville i Pennsylvania.
This Is the Time av Billy Joel
Songen nådde 18. plassen på den amerikanske Billboard Hot 100 og toppa Billboard Hot Adult Contemporary Tracks-lista,. Det vart ikkje laga musikkvideo til songen.
Ad Dis
Ad Dis er ein landsby aust i Jemen. Han ligg i Hadhramaut guvernement.
Dead End-breen
Dead End-breen er ein isbre som flyt aust frå sørenden av Salvesen Range på Sør-Georgia fram til vestsida av Salomonbreen. Han vart kartlagt av South Georgia Survey i perioden 1951–57, og han fekk dette namnet av UK Antarctic Place-Names Committee fordi det ikkje er noko slederute frå enden av denne breen til nordkysten av Drygalskifjorden.
Basel-Stadt
Geografi
Kantonen ligg på begge sider av Rhinen. Han grensar i vest mot regionen Alsace i Frankrike og i aust mot delstaten Baden-Württemberg i Tyskland. I sør grensar han mot kantonen Basel-Landschaft.
Språk og samfunn
Tysk er både skriftspråk og talemål i kantonen. 30,3% av innbyggarane er utanlandske statsborgarar, der italienarar med sine 5,3% er den største gruppa. Av dei sveitsiske statsborgarane er høvesvis 27% og 25% protestantar og romersk-katolske.
Kommunar
Basel-Stadt består av tre kommunar: Basel, Bettingen og Riehen.
Historie
Basel-Landschaft gjekk inn i det sveitsiske eidsforbundet i 1501. Inntil 1833 utgjorde Basel-Stadt saman med Basel-Landschaft kantonen Basel. Dei to kantonane vart omtala som «halvkantonar» fram til 1999, då dette omgrepet vart fjerna frå den sveitsiske grunnlova. Basel-Landschaft er like autonom som alle andre kantonane, men kantonen har berre éi røyst i Sveits sitt stenderråd, medan dei fleste andre kantonane har to røyster.
Kvamsøy skipreide
Kvamsøy skipreide var ei av atten skipreider i Sogn.
Geografisk femna ho om: Etter noverande inndeling dekkar området søre delen av Balestrand kommune, vestre delen av Vik kommune og austlegaste kanten av Høyanger kommune.
På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1837 vart Kvamsøy skipreide oppløyst og lagt til til Leikanger tinglag, Vik tinglag og Klevald tinglag.
Bebe Rexha
Bebe Rexha er ein USA-amerikansk songar og låtskrivar. Ho som mellom anna har gjeve ut songar innan sjangrane pop og country.
Songar
Singlane hennar er mellom anna
Lunde bru
Lunde bru er ei tørrmurt steinkvelvingsbru på riksveg 251 i Etnedal kommune i Innlandet. Brua kryssar elva Etna ved Lunde. Lunde bru er 132 meter lang og vart bygd mellom 1827 og 1829. Den er Norges eldste tørrmurte steinkvelvingsbru som fortsatt er i bruk på riksvegnettet (vegen vart i 2010 omklassifisert til fylkesveg). Den vart freda i 1984. Tidlegare var det trebru på Lunde (oppført i 1795) då hovudvegen mellom Christiania og Bergen vart lagt om Etnedal.
Brua har til saman tre kvelv, og er 7 meter høg på midten. Hovudkvelvets lysvidde er 21,2 meter. Delar av brua vart sprengt av norske soldatar i 1940, men den vart restaurert året etter. Brua er brukt i Etnedal kommunes kommunevåpen.
Per Kristian Lunden
Per Kristian Lunden er ein norsk medievitar og lokalpolitikar for Arbeidarpartiet. Lunden er frå 2011 ordførar i Risør kommune.
Revellefjorden
Revellefjorden er ein 28 km lang, isdekt fjord mellom Cape Agassiz og Cape Keeler, langs austkysten av Palmer Land. Fjorden ligg i området utforska frå lufta av sir Hubert Wilkins i 1928 og Lincoln Ellsworth i 1935, men han vart først kartlagd av U.S. Antarctic Service (USAS) i 1940. Han vart sett på ny av Ronne antarktiske forskingsekspedisjon (RARE), 1947-48, under Rønne, som namngav han etter Roger Revelle, ein oseanograf ved Scripps Institute for oseanografisk utforsking, som støtta ekspedisjonen teknisk.
Ad Dufah
Ad Dufah er ein landsby aust i det sentrale Jemen. Han ligg i Hadhramaut guvernement.
Debio
Debio er ein norsk privat medlemsorganisasjon som kontrollerer og merker økologisk landbruksproduksjon, foredling, lagring, import og omsetnad. Debio blei oppretta i 1986 for å utvikle regelverk, og for å kontrollere og godkjenne økologisk produksjon i Noreg. Gjennom ordningar for sertifisering og merking arbeider Debio for eit meir berekraftig samfunn. Hovudverksemda til Debio er kontroll og sertifisering for Mattilsynet, basert på EU-standarden for økologisk produksjon i Noreg. Debio utfører også kontroll og sertifisering på grunnlag av eigne, privatrettslege regelverk innafor mellom anna fiske, servering og daglegvare.
Debio er medlem i International Federation of Organic Agriculture Movement.
Kalat fylke
Kalat fylke (persisk شهرستان کلات) is a shahrestan (fylke) in Razavi-Khorasan i Iran. Det administrative senteret i fylket er Kalat. I folketeljinga i 2006 var innbyggjartalet i fylket 39 560. Fylket består av dei to distrikta Sentral-distriktet og Zavin-distriktet. Fylket har dei to byane Kalat og Shahr-e Zow.
Rock and Roll av Led Zeppelin
«Rock and Roll» er ein song av det engelske rockebandet Led Zeppelin, som først kom ut på det fjerde albumet deira i 1971. Med seg hadde dei The Rolling Stones-pianisten Ian Stewart.
Oversyn
Som tittelen indikerer er songen basert på ein av dei mest populære strukturane i rock and roll, 12-taktsbluesprogresjon (i A). «Rock and Roll» står som ein av dei mest kjende songane i katalogen deira.
Led Zeppelin-gitarist Jimmy Page har sagt at songen vart til spontant under ein jam, medan bandet prøvde (og mislukkast) å gjere ferdig songen «Four Sticks». Trommeslagar John Bonham spelte introduksjonen til Little Richard sin «Keep a Knockin'» og Page la på eit gitarriff. Lydbanda gjekk og femten minutt seinare var grunnlaget for songen innspelt. På songen spelar òg John Paul Jones piano. Page sa:
"Me spelte inn ein annan song [Four Sticks]; me var akkurat ferdig med eit forsøk og John Bonham spelte trommeintroen og me berre følgde på. Eg start med om lag halve riffet du høyrer på Rock n Roll og det var så bra at me tenkte, 'la oss arbeide vidare med dette'. Riffet og sekvensen låg tett opp til 12-taktsmønsteret du hadde i gamle rockesongar som Little Richard, etc, og det var berre så på ståande fot at han nesten berre kom ut av ingenting."
Page sa òg :
"Det stoppa faktisk opp etter om lag 12 taktar, men det var nok der til at me forstod at det var meir å arbeide med. Robert [Plant] starta til og med å synge med det same."
«Rock and Roll» er ein av få Led Zeppelin-songar der alle i bandet er tilskriven som låtskrivarar.
Teksten til songaren Robert Plant refererer fleire tidlege rockesongar frå 1950- og 1960-åra, som «The Stroll», «The Book of Love», og «Walking In the Moonlight».
Konsertar
«Rock and Roll» vart mykje spela på konsertane til Led Zeppelin frå 1971 og frametter. Plant kalla songen i starten «It's Been A Long Time», som er den første tekstlinja i songen. I 1972 vart han opningssongen på alle konsertane deira, noko han var fram til 1975. I 1977 vart han spelt som ein medley under ekstranummeret med «Whole Lotta Love», og i 1979 og 1980 vart heile songen spela under ekstranummera..
Universitetet i Witwatersrand
Grunnlegginga skjedde som ein gruveskole i Kimberley –  South African School of Mines – i 1896. Universitetsstatusen og dagens namn vart tildelt i 1922. Studenter og lærarar ved Wits har vore nokre av dei mest sentrale motstandarane av apartheid. Skulen har òg leia dei arkeologiske utgravingane av tidlege hominine fossil frå Sterkfontein og Swartkrans.
Rock and Roll av Led Zeppelin
Konsertar
På konsertversjonane byta vanlegvis Robert Plant det andre og tredje verset.
Universitetet i Witwatersrand
Wits består av fem fakultet:
Blant tidlegare studentar finn vi nobelprisvinnarane Aaron Klug (1982 kjemi), Nadine Gordimer (1991 litteratur), Nelson Mandela (1993 fred), Sydney Brenner (2002 medisin).
Rock and Roll av Led Zeppelin
Konsertar
Eit konsertopptak frå Madison Square Garden i juli 1973 vart innspelt for filmen The Song Remains the Same og det tilhøyrande albumet. Eit anna opptak frå juni 1972 finst på albumet How the West Was Won.
I 1985 spela Page, Plant og Jones songen på Live Aid på JFK Stadium i Philadelphia, som ein del av Led Zeppelin-settet med trommeslagarane Tony Thompson og Phil Collins. «Rock and Roll» vart òg spela som siste ekstranummer på konsert for Ahmet Ertegün på O2 Arena i London den 10. desember 2007. Den 7. juni 2008 spela Jimmy Page og John Paul Jones i lag med Foo Fighters-frontmann Dave Grohl og trommeslagar Taylor Hawkins på Wembley stadium på «Rock and Roll» i lag med «Ramble On».
Singel
Songen vart gjeven ut på singel i fleire land med «Four Sticks» som B-side. Singelen nådde 47. plass i USA. I Sør-Afrika kom singelen ut med «Going to California» som B-side. Han vart òg gjeven ut som ein EP i USA i 1972 med «Black Dog» og «Stairway to Heaven».
A Matter of Trust
«A Matter of Trust» er ein song av Billy Joel gjeve ut som den andre singelen frå albumet The Bridge i 1986.
Songen var den andre singelen som nådde topp 10 frå albumet i USA, etter den første singelen frå albumet, «Modern Woman.» I musikkvideoen til songen spelar Joel i ein bygning i Greenwich Village i New York City og syner forskjellige folk i byen som etter kvart kikar inn gjennom vindauga i bygningen og ser Joel spele. Den dåverande kona hans, Christie Brinkley, er med i videoen og held dottera deira, Alexa. Songen skil seg frå mange andre Joel-songar fordi han er basert på elektrisk gitar i staden for piano, som var hovudinstrumentet til Joel.
Vik skipreide i Sogn
Vik skipreide var ei av atten skipreider i Sogn.
Geografisk femna ho om Hopperstad sokn og Hove sokn (frå 1877 samanslegne til Vik sokn), unnateke gardane nord for Vikøyri. Vik er eit bygdenamn som siktar til Vikjabukti.
På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1837 vart Kvamsøy skipreide oppløyst, og ein del av henne vart lagd til Vik skipreide som vert kalla Vik tinglag. Deretter tilsvara ho Vik kommune og prestegjeld, med dei grensene som vara fram till 1964.
Follia d'amore
«Follia d'amore» (Galen av kjærleik), kjend som «Madness of Love» i samband med Eurovision Song Contest, er ein song av Raphael Gualazzi. Han vann Festival della Canzone Italiana di Sanremo 2011 og representerte Italia i Eurovision Song Contest 2011. Teksten er skriven på italiensk og engelsk. Den engelske tittelen, «Madness of Love», vart nytta under Eurovision Song Contest.
Per Jakobsson Bjørkedal
Bjørkedal var gardbrukar på farsgarden i Søre-Bjørkedal i Volda. Han var elles båtbyggjar, og skal etter eigne opprekningar ha bygt 438 små og store båtar i perioden 1766-1817. Dessutan verka han som bygdelækjar, «og vart vide kjend for doktereringa si. Som bygdedokter vart han søkt heilt frå Sunnfjord i sør til Romsdal i nord». Ei bok med lækjeråder finst etter han. Han tok til å føre den såkalla Jakobsboka, ei minne- og dagbok som i mangt minner om det «Tids-Register» som broren Rasmus skreiv.
Skrueaks
Skrueaks (Spiranthes spiralis) er ei plante i skrueaksslekta Spiranthes i orkidéfamilien (marihandfamilien) Orchidaceae. Arten veks ikkje i Noreg. Skrueaks skil seg frå dei fleste andre orkidear i tempererte strøk ved at han blømer om hausten.
Ding Dong
«Ding Dong» er ein song av Dana International frå 2011. Songen er skriven av Dana International.
Skrueaks
Utbreiing
Skrueaks finst i store delar av Europa utanom den nordlege delen.
Ding Dong
Eurovision Song Contest 2011
Etter sigeren i Kdam Eurovision 2011 fekk «Ding Dong» representere Israel i Eurovision Song Contest 2011. I den andre semifinalen vart songen framført på hebraisk og engelsk av Dana International, og enda på 15. plass med 38 poeng; sju frå Makedonia og Frankrike, seks frå Kviterussland, fem frå Nederland og Sverige, fire frå Romania, to frå Belgia og eitt frå Kypros og Italia. Bidraget gjekk ikkje vidare til finalen. Hadde ein berre nytta telefonrøystar hadde bidraget enda på ellevteplass med 51 poeng, og hadde ein berre nytta juryrøystar hadde bidraget enda på 16. plass med 36 poeng.
Skrueaks
Utbreiing
I Sverige (svensk namn skruvax) finst han på ein lokalitet på Öland, der han er innplanta. Han er derfor klassifisert som framandart i kategorien "Ingen kjend risiko" (NK).
Europanto
Europanto er eit blandingsspråk med struktur henta frå engelsk, men med ordtilfang frå alle utbreidde europeiske språk. I prinsippet kan ein som talar europanto fritt hente ord frå europeiske ord han kjenner. Språket vart lansert i 1996 av Diego Marani, som er journalist, forfattar og tolk for EU-rådet i Brussel.
Hølonda
Hølonda er ein tidlegare kommune i Sør-Trøndelag fylke. Kommunen vart skilt ut frå Melhus som sjølvstendig kommune med namnet Høilandet i 1865, og kommunen hadde da 1 828 innbyggjarar. I 1964 vart Hølonda kommune slått saman med Horg, Flå, Melhus og Langørgengardane i Buvik til den nye Melhus kommune. Hølonda hadde da 1 428 innbyggjarar.
Europanto
Namnet Europanto hermar Esperanto og tyder 'alleuropeisk'; ordet er samansett av orda 'Europa' og det greske ordet πάντ- ("pant-") som tyder 'all'.
Katarinahissen
Katarinahissen («Katarinaheisen») er ein offentleg personheis i Slussenområdet på Södermalm, òg kalla berre Söder, i Stockholm i Sverige. Heisen i kombinasjon med to gangbruer gjev fotgjengarsamband mellom Katarinavägen («Katarinavegen») attmed Slussen («Slusa») og Mosebacke torg.
Katarinahissen og Slussen var i mange år kjennemerket på Stockholm som ein moderne storby, avbilda på prospektkort og nytta av kunstmålarar som motiv.
Denfeld Mountains
Denfeld Mountains er ei gruppe spreidde fjell mellom Crevasse Valley-breen og Arthurbreen i Ford Ranges i Marie Byrd Land. Fjella vart utforska under Byrd Antarctic Expedition (1928–30 og 1933–35) og av United States Antarctic Service (1939–41) alle leia av kontreadmiral Richard E. Byrd. Dei vart kalla opp etter admiral Louis E. Denfeld, generalinspektør for sjøforsvaret og eit medlem av Joint Chiefs of Staff (1947–49), som var med på å planlegginga og organiseringa av Operation Highjump (1946–47) som Byrd var leiar for.
Hølonda
Namnet stammar frå norrønt Heylandir eller Heylond, av substantivet hey, 'høy', og 'land'.
Katarinahissen
Soga
Heisen vart opna i 1936, og erstatta då ein heis frå 1883. Den fyrste heisen vart bygd av ingeniør Knut Lindmark etter løyve frå styresmaktene i byen for å gjere det lettare for folk å ta seg fram i dette kuperte området av Södermalm, og vart då kalla Elevatorn (altså Heisen). Den belgiske verksemda Lecoq & Comp bygde heisen og gangbrua, og den USA-amerikanske verksemda Weeks & Halsey leverte det opphavlege heismaskineriet, som vart drive av ein dampmaskin, men skifta ut med ein elektrisk motor i 1915. Denne heisen vart stengd i mai 1933 og riven i juli dette året i samband med ombygging av det trafikk-knutepunktet som Slussen hadde vorte. Den nye og noverande heisen vart bygd på same plassen som ein funksjonalistisk fagverkskonstruksjon i stål, og med to heiskabinar. Til å byrje med vart desse køyrd manuelt, seinare automatisk, men framleis med tilsette folk som tok seg av biletsalet og køyringa av heisen ved å fylgje med på ferda opp og ned.
Skrueaks
Utbreiing
I Danmark (dansk namn skrueaks) vart arten sist sett på Bornholm i 1981 og er rekna som regionalt utdøydd (RE).
Skrueaks (engelsk namn autumn lady's-tresses) har ein god del veksestader i dei sørlege delane av Dei britiske øyane. Arten er rekna som nær truga både i Storbritannia og Irland. Lokalt er han nær truga (NT) i England, men blir rekna som livskraftig (LC) i Wales.
Kuklisj
Kuklisj (makedonsk Куклиш) er ein landsby i kommunen Strumitsa i regionen Søraust i Nord-Makedonia. Kuklisj var tidlegare eigen kommune, men vart innlemma i Strumitsa i 2004.
Den tidlegare kommunen Kuklisj hadde 4 449 innbyggjarar ved folketeljinga i 2002, medan sjølve landsbyen hadde 2 532 innbyggjarar.
Smithfjorden i Palmer Land
Smithfjorden er ein 24 km lang, isdekt fjord mellom Cape Boggs og Cape Collier, langs austkysten av Palmer Land. Fjorden vart oppdaga og kartlagd i 1940 av U.S. Antarctic Service, men vart seinare feilaktig nedteikna på kart som Stefanssonfjorden. I 1947 vart fjorden fotografert frå lufta av Ronne antarktiske forskingsekspedisjon under Finn Rønne, medan Falklands Islands Dependencies Survey kartla han frå bakken. Han vart namngjeven av Ronne etter kontreadmiral Edward H. Smith som var ein kjend oseanograf og oppdagar i Arktis og som var direktør ved Woods Hole Oceanographic Institute.
Young Nick's Head
Young Nick's Head er eit framspring eller nes i den sørlege enden til havbukta Poverty Bay på austkysten til Nordøya på New Zealand. Det er fullt synleg frå den nærliggjande byen Gisborne.
Poverty Bay
Poverty Bay er den største av fleire mindre havbukter på austkysten til Nordøya på New Zealand, nord for Hawke Bay. Ho strekkjer seg to km frå Young Nick's Head i sørvest til Tuaheni Point i nordaust. Byen Gisborne ligg i nordenden av bukta. Dette namnet vert ofte brukt på heile området som ligg kring byen Gisborne og på regionen Gisborne (East Coast).
Den første europearen ein veit om som sette foten sin på New Zealand, kaptein James Cook, kom hit 7. oktober 1769. Det første møtet med dei innfødde førte til at seks lokale māoriar vart drepne, ved at engelskmennene misforstod den tradisjonelle maorihelsinga. Cook var ikkje i stand til å få tak i nokon av dei forsyningane han og mannskapet hans trong her, og kalla derfor denne bukta for «armodsbukta» (Poverty Bay). Somme māoriar har teke til orde for å gje bukta māorinamnet Tūranganui-a-Kiwa til ære for māorioppdagaren Kiwi.
Young Nick's Head
På maorispråk vert framspringet kalla Te Kuri o Paoa, eller omsett 'Hovudet til Paoa sin hund', fordi fasongen på neset likna på hunden til den kjende maorioppdagaren Paoa.
Poverty Bay
Poverty Bay er eit av dei mest grøderike områda på New Zealand, kjend for drueslaget Chardonnay, frukt, grønsaker og avocado som veks i dette området med rikeleg solskin og den grøderike avsetjingsjorda.
Nedslagsfelt og tilførsel av sediment
Bukta tek mot elva Waipaoa River, som har ein nedslagsfelt på 2205 km² – stort nok til at einskildstormar og andre større miljøhendingar ikkje har stor verknad på dei sedimentære tilførslene. Utsleppa frå elva er små, 95% av sedimenta vert fanga opp langs strandlinja til bukta. Dette har ført til at Poverty Bay har vorte eit eigna område for sedimentære studiar. Sedimenta i bukta gir opplysingar om forandringar som har kome i stand ved verknadane av El Niño, koloniseringa av New Zealand av polynesiarar (med påfølgjande avskoging), deretter avskoging av vestlege innvandrarar og Hatepeutbrotet.
Massakren i Poverty Bay
I 1868 landa «opprørsleiaren» Te Kooti ved Whareongaonga Bay, nær Young Nick's Head i Poverty Bay, med vel 300 menneske, for det meste krigarar frå Hauhau-rørsla med kvinner og born, i skonnerten «Rifleman». Dei hadde overmanna mannskapet utan blodspille, og rømt frå Chatham Islands der han og desse Hauhau-maoriane hadde vorte internerte utan rettargang. Derifrå drog han inn i landet for å føre geriljakrig mot væpna politistyrkar saman med maorisympatisørar i fleire år, såvel som overfall på nybyggjarar og maorilandsbyar som ikkje støtta han. Den 10. november 1868 gjekk Te Kooti og styrkane hans til åtak på busetnaden Matawhero i utkanten av Gisborne. Om lag 54 menneske vart slakta ned, medrekna kvinner og born. Talet på døde omfattar òg 22 lokale māoriar så vel som europeiske nybyggjarar.
Stephan Eberharter
Stephan Eberharter er ein austerriksk tidlegare skirennar frå Brixlegg i Tirol som vann verdscupen i alpine greiner både i 2002 og 2003. Han vann to gullmedaljar ved alpin-VM 1991 og ei i 2003, samt OL-gull i storslalåm i 2002. Til saman tok han åtte medaljar (4-3-1) i dei store meisterskapane i tida 1991-2003.
Aktiv
Eberharter vann både super-G- og kombinasjon-tevlinga under VM i alpine greiner 1991 i Saalbach. Dei neste sesongane vart prega av fleire skadar og han makta sjeldan å hevde seg i verdscuprenn. Etter 1994-sesongen vart han vraka frå den austerrikske landslagstroppen.
Frå starten av OL-sesongen 1998 etablerte Eberharter seg i verdstoppen i fleire greiner. Under Vinter-OL 1998 i Nagano syrgde han for austerriksk dobbeltsiger i storslalåm då han tok sølvmedaljen, bakom landsmannen Hermann Maier. Heilt på tampen av OL-sesongen, den 14. mars 1998, kunne han feire sin fyrste siger i verdscupen. Ved verdscupavslutninga i Crans-Montana vann han storslalåmrennet framom tre landsmenn.
Både under VM i alpine greiner 2001 og Vinter-OL 2002 vart Eberharter sølvvinnar i super-G; Daron Rahlves frå USA vart verdsmeister, medan norske Kjetil Andre Aamodt stakk av med OL-gullet. Før Eberharter tok sølvmedaljen, hadde han allereie vunne bronsen i OL-utforen. Fem dagar etter super-G-tevlinga sikra han seg gullmedaljen i storslalåmrennet og sat dermed att med tre OL-medaljar av tre ulike valørar.
I dei fire sesongane 2001 til 2004 vart Eberharter anten nummer to eller ein i verdscupen i alpine greiner. Han vart ein suveren vinnar i den alpine verdscupen 2002, og triumferte med klar margin i verdscupen i alpine greiner 2003. I 2003-sesongen vart han også verdsmeister i super-G då VM i alpine greiner vart avvikla i St. Anton.
Eberharter vann til saman 29 renn i verdscupen, langt dei fleste i utfor, men òg nokre i super-G og storslalåm. Alle dei 18 utfortriumfane kom i sesongane 2001-04. Både i 2002, 2003 og 2004 vann han FIS-pokalen for beste utforrennar, dei to fyrste åra også som den beste super-G-utøvaren.
Ad Duru`
Ad Duru` er ein landsby aust i Jemen. Han ligg i Hadhramaut guvernement.
Tnuvot
Tnuvot (hebraisk skrift תְּנוּבוֹת, tyder Grøda) er ein moshav sentralt i Israel. Han ligg på Sharonsletta mellom Netanya og Tulkarm og høyrer til Lev HaSharon regionale kommune. I desember 2008 hadde han 744 innbyggjarar.
Landsbyen vart grunnlagd i 1952 av jødiske immigrantar frå Jemen.
Namnet på landsbyen er symbolsk for jordbruksgrunnlaget sitt og vart henta frå bibelverset: «Han lét han ri fram over høgdene i landet og lét han eta av grøda på åkeren, suga honning frå berget og olje frå steinharde fjellet» (Femte mosebok 32,13).
I landsbyområdet ligg det ein stad frå antikken med mosaikk frå bysantinsk tid, kalla «Tel Shevah».
Pepi Stiegler
Josef Stiegler, kjend som Pepi Stiegler, er ein austerriksk tidlegare skirennar frå Lienz i Tirol som vart olympisk meister under vinterleikane 1964 i Innsbruck.
Idrett
Stiegler fekk sitt gjennombrot då han vann kombinasjonen under Lauberhornrenna i Wengen, etter å ha vorte nummer to i både utfor og slalåm. Under Vinter-OL 1960 i Squaw Valley få veker seinare tok han sølvmedaljen i storslalåm, fire tidels sekund bakom Roger Staub frå Sveits, og kom på femteplass i slalåm.
Vinteren 1964 lukkast Stiegler å vinne bronsemedaljen i storslalåm då vinterleikane vart arrangert i Innsbruck i Tirol. Her opplevde han høgdepunktet i sitt alpinliv då han kapra gullmedaljen i slalåm, sterkt utfordra av dei andre medaljevinnarane, Billy Kidd og Jimmie Heuga, begge frå USA.
Ymse
Han er far til den USA-amerikanske alpinisten Resi Stiegler som tevla på høgt internasjonalt nivå på 2000-talet.
Albumet Jordsjukantologien
Jordsjukantologien Musikken er det femte studioalbumet til Stein Torleif Bjella, utgjeve i 2018. Albumet inneheld tekstar frå diktsamlinga Jordsjukantologien nr. 1 som Bjella les akkompagnert av musikk.
Fylkesveg 490
Fylkesveg 490 finst i fleire fylke i Noreg:
Løkken Verk
Løkken Verk er ein tettstad i Orkland kommune i Trøndelag fylke.
Staden er tidlegare eit gruvesamfunn bygd opp kring førekomstar av koparhaldig svovelkis. Her er det metallvare- og elektroteknisk industri, plastvare og trevareindustri. Forretningssentrum og vidaregåande skule.
Løkken Verk er endestajon for Thamshavnbanen til Thamshavn ved Orkdalsfjorden, den fyrste elektriske jarnbanen i Noreg, i drift 1908–74. Strekninga Løkken–Svorkmo vart opna på nytt som museumsjarnbane i 1983.
Have You Seen Her Face
«Have You Seen Her Face» er ein song av det amerikanske rockebandet The Byrds, skriven av bassisten i bandet, Chris Hillman. Songen finst på albumet Younger Than Yesterday frå 1967. Songen vart gjeven ut som den tredje singelen frå albumet, 22. mai 1967 og nådde 74. plass på den amerikanske singellista.